                         
            REPUBLIKA HRVATSKA

 VUKOVARSKO-SRIJEMSKA ŽUPANIJA

          OPĆINA STARI JANKOVCI

                  Općinsko vijeće
KLASA: 026-02/21-31/08
URBROJ: 2188/10-02-21-01
Stari Jankovci, 22. veljače 2021. godine

Na temelju članka 95. st. 4. Zakona o službenicima i namještenicima u lokalnoj i područnoj ( regionalnoj ) samoupravi ( Narodne novine RH br. 86/06., 61/11., 04/18. i 112/19.)  i članka 32. Statuta Općine Stari Jankovci (Službeni vjesnik Vukovarsko – srijemske županije, broj: 5/13., 2/18, 3/20.), Općinsko vijeće Općine Stari Jankovci na svojoj 31. sjednici, donosi:
O D L U K U
o kriterijima i načinu provođenja ocjenjivanja službenika i namještenika

Članak l.


Ovom Odlukom uređuju se kriteriji za ocjenjivanje te način provođenja ocjenjivanja službenika i namješenika u Jedinstvenom upravnom odjelu Općine Stari Jankovci.

Razdoblje i obuhvat  ocjenjivanja, donositelji rješenja o ocjenjivanju (ocjenjivači), utemeljenje ocjene, sustav ocjena te posljedice negativne ocjene uređeni su zakonom.
Riječi i pojmovi koji imaju rodno značenje korišteni u ovom Pravilniku odnose se jednako na muški i ženski rod, bez obzira jesu li korišteni u muškom ili ženskom rodu.
Članak 2.


Svrha ocjenjivanja je poticanje službenika i namještenika na učinkovito obavljanje zadaća, te utvrđivanje doprinosa službenika i namještenika u obavljanju poslova, kao kriterija za nagrađivanje i napredovanje u službi te primjenu drugih odredaba propisa o službeničkim odnosima vezanih uz ocjenjivanje.
Članak 3.
Ocjenjivanje službenika  i namještenika provodi se kroz slijedeće faze:

1. kontinuirano  praćenje rada službenika  i namještenika, te davanje uputa radi poboljšanja učinkovitosti i kvalitete rada

2. sastavljanje prijedloga godišnje ocjene

3. upoznavanje službenika i namještenika s prijedlogom godišnje ocjene u okviru provedbe redovitoga razvojno-ocjenjivačkog razgovora sa službenikom i namještenikom
4. donošenje rješenja o ocjenjivanju

Ocjenjivač će se prema potrebi ili na zahtjev službenika i namještenika tijekom razdoblja ocjenjivanja  provoditi izvanredne razvojno-ocjenjivačke razgovore.
Članak 4.

O razvojno-ocjenjivačkom razgovoru sastavlja se zapisnik ako se službenik  i namještenika ne složi s prijedlogom ocjene, ako ocjenjivač izmijeni prijedlog ocjene, ako se provede izvanredno razvojno-usmjerivački razgovor, te ako sastavljanje zapisnika zatraži jedna od strana u razgovoru. 
Zapisnik potpisuje ocjenjivač te službenik i namještenik. Ako službenik ili namještenik odbije potpisati zapisnik, ocjenjivač će o tome  sastaviti bilješku.

Primjerak zapisnika unosi se u spis predmeta ocjenjivanja te u osobni očevidnik službenika i namještenika.

Članak 5.

Prijedlog  godišnje ocjene sastavlja se na obrascu za ocjenjivanje, sadržanom u prilogu ove Odluke, koji je sastavni dio Odluke.

Prijedlog godišnje ocjene potpisuju ocjenjivač te službenik i namještenik. Ako službenik ili namještenik odbije potpisati prijedlog, ocjenjivač će o tome sastaviti bilješku.

Popunjeni i potpisani obrazac sastavni je dio obrazloženja rješenja o ocjenjivanjute,  te se službeniku ili namješteniku dostavlja istodobno s rješenjem.

Ako službenik ili namještenik nije suglasan s predloženom ocjenom, a ocjenjivač ne uvaži njegove primjedbe, ocjenjivač će u obrazloženju rješenja o ocjenjivanju dodatno obrazložiti sporna utvrđenja.
Članak 6.

Za svaki od kriterija sadržanih u obrascu za ocjenjivanje dodjeljuje se slijedeće:

· 10 bodova  -  ako su  rad i učinkovitost službenika ili namještenika najviše kvalitete te osiguravaju najbolje i jedinstveno izvršavanje

· 8 bodova   -  ako su rad i učinkovitost službenika ili namještenika osobito dobri i osiguravaju prvorazredno izvršavanje službe

· 6 bodova  -  
ako su rad i učinkovitost prosječne kvalitete i osiguravaju pouzdano obavljanje službe (standardno izvršavanje poslova radnog mjesta)

· 3 boda    - ako rad i učinkovitost službenika ili namještenika osiguravaju najmanju moguću mjeru prihvatljivih standarda kvalitete i preciznosti u obavljanju službe

· 1 bod - ako su rad i učinkovitost službenika ili namještenika ispod minimuma standarda kvalitete te nisu dovoljni da osiguraju pouzdano i prihvatljivo obavljanje službe.

Članak 7.

Ocjenjivanje se provodi na temelju zbroja bodova dodijeljenih prema članku 6. ove Odluke, tako:

· da se službenik ili namještenik koji ostvari najmanje 144 boda, ocjenjuje ocjenom „odličan“
· da se službenik  ili namještenik koji ostvari od 112 do 143 boda, ocjenjuje ocjenom „vrlo dobar“

· da se službenik ili namještenik koji ostvari od 72 do 111 bodova, ocjenjuje ocjenom „dobar“

· da službenik ili namještenik koji ostvari od 32 do 71 boda, ocjenjuje ocjenom „zadovoljava“

· da se službenik ili namještenik koji ostvari manje od  32 boda, ocjenjuje ocjenom „ ne zadovoljava“.
Članak 8.
                   Službenici i namještenici za natprosječne rezultate u radu, a ocjenjeni su ocjenom „odličan“ mogu ostvariti dodatak za uspješnost u radu sukladno odluci općinskog načelnika i pravilnika o kriterijima utvrđivanja natprosječnih rezultata rada koji donosi općinski načelnik.

Članak 9.

Kada službenik ili namještenik zbog zakonom propisanih razloga nije ocijenjen za pojedinu godinu, o tome se sastavlja bilješka, koju potpisuju ocjenjivač i službenik ili namještenik.

Članak 10.

Rješenje o ocjenjivanju te bilješka iz članka 9. ove odluke unose se u osobni očevidnik službenika i namještenika.

Članak 11.

U sklopu svojih usmjerivačko-nadzornih ovlasti, općinski načelnik osigurava dosljednu i ujednačenu primjenu odredaba ove Odluke od strane svih ocjenjivača.

Članak 12.

Kada ocjenjivač, zbog toga jer se kratko nalazi na svojoj dužnosti ili zbog drugih razloga, smatra da nije u mogućnosti u potpunosti ocijeniti rad službenika ili namještenika, prije sastavljanja prijedloga ocjene savjetovat će se sa sadašnjim i / ili prijašnjim nadređenim službenikom ili prijašnjim ocjenjivačem službenika čiji se rad ocjenjuje. 
Članak 13.

Stupanjem na snagu ove Odluke prestaje važiti Odluka o kriterijima i načinu provođenja ocjenjivanja službenika i namještenika (Službeni vjesnik Vukovarsko – srijemske županije 07/09, KLASA: 026-04/15-50/01; URBROJ: 2188/10-02-15-17, od 24. ožujka 2015., te KLASA: 026-04/18-32/01; URBROJ: 2188/10-02-18-10, od 29. svibnja 2018. ).
Članak 14.
Ova Odluka stupa na snagu osmi dan od dana objave, a objavit će se u „Službenom vjesniku“ Vukovarsko-srijemske županije.

Predsjednik Općinskog vijeća
Boris Dragičević, bacc.ing.agr.

	                       KRITERIJ ZA OCJENJIVANJE
	BROJ BODOVA

	STRUČNO ZNANJE POKAZANO  U OBAVLJANJU POSLA
	

	Poznavanje i pridržavanje propisa
	

	Poznavanje i pridržavanje pravila struke
	

	Poznavanje drugih sadržaja potrebnih

za uspješno obavljanje poslova
	

	Stručno usavršavanje - inicijativnost i rezultati
	

	Samostalnost u radu
	

	UČINKOVITOST I KVALITETA RADA
	

	Samoinicijativnost
	

	Kreativnost
	

	Odgovornost
	

	Kvaliteta obavljenih poslova
	

	Opseg obavljenih poslova
	

	Izrada službenih pismena
	

	Odnos prema nadređenima i prema suradnicima,

pružanje kolegijalne pomoći, sposobnost rada u grupi
	

	Odnos prema strankama i drugim korisnicima usluga
	

	POŠTOVANJE SLUŽBENE DUŽNOSTI
	

	Izvršavanje naloga, poštovanje radnog vremena

i drugi segmenti radne discipline

( nije ograničeno samo na formalne povrede službene dužnosti)
	

	Poštovanje normi  Etičkog kodeksa
	

	Zaštita privatnosti i drugi oblici profesionalne diskrecije
	

	UKUPNO BODOVA
	

	OCJENA:
	


S prijedlogom ocjene službenik/namještenik je upoznat u okviru razvojno-ocjenjivačkog razgovora obavljenog dana____________________,

te izjavljuje da je/nije suglasan s navedenim prijedlogom.

Ako službenik/namještenik nije suglasan s  prijedlogom ocjene, ocjenjivač:

· ostaje  pri prijedlogu ocjene,

· mijenja prijedlog ocjene, tako da_______________________________ .

S izmijenjenim prijedlogom ocjene službenik/namještenik je/nije suglasan.

Službenik/namještenik koji je suglasan s prijedlogom ocjene, traži/ne traži sastavljanje zapisnika o razvojno usmjerivačkom razgovoru.

Potpis službenika/namještenika:
_____________________
                                           Potpis ocjenjivača:___________________________

